102 रनों का पीछा करने उतरी बीजापुर बुल्स की शुरूआत अच्छी रही कप्तान भरत चिपली (19) और नवीन ने टीम को 47 रनों की शुरूआत दिलाई। इसके बाद बीजापुर की टीम दबाव में आई ही नहीं। बैंगलुरू के गेंदबाजों ने जरूर तीन विकेट चटकाते हुए मैच में वापसी की कोशिश की , लेकिन अंत में के भरत ने 7 गेंदों में 3 चौके और एक छक्के की मदद से नाबाद 21 रन बनाते हुए टीम को आसानी से लक्ष्य तक पहुंचाया। भरत के अलावा मीर अब्बास भी 15 रन बनाकर नाबाद लौटे और बीजापुर बुल्स ने खिताब अपने नाम किया। बीजापुर बुल्स के लिए सबसे ज्यादा रन सलामी बल्लेबाज नवीन ने बनाए, वो 43 रन बनाकर आउट हुए। बैंगलुरू ब्लास्टर्स के लिए श्रेयस गोपाल, मनोज भानडेज और मित्राकांत यादव ने एक-एक विकेट लिया।